stanford-oval/wikipedia huggingface dataset:
קתי ריגבי
ביוגרפיה > שנותיה הראשונות

ריגבי נולדה בלוס אלמיטוס, קליפורניה לאניטה ופול ריגבי. לה אח מבוגר ממנה, סטיב ריגבי ואחות מבוגרת ממנה, מישל, אח צעיר ממנה, ג'ף ואחות צעירה ממנה, ג'יל.
ביוגרפיה > קריירת ההתעמלות

באולימפיאדת מקסיקו סיטי (1968) סיימה ריגבי במקום שישי עם חברותיה בתחרות הקרב-רב קבוצתית ובמקום שביעי בתרגיל על הקורה. היא זכתה באליפות ארצות הברית בהתעמלות ב-1970 וב-1972.
הישגה הגדול ביותר בענף זה היה הזכייה במדליית כסף בתרגיל על הקורה באליפות העולם, שנערכה בליובליאנה שבסלובניה בשנת 1970. במדליית הזהב זכתה אריקה צוכולד ממזרח גרמניה ויש שטענו שריגבי הייתה צריכה לזכות בזהב. בכך הייתה לאישה האמריקאית הראשונה שזכתה במדליה באליפות העולם בהתעמלות.
באולימפיאדת מינכן (1972) השתתפה ריגבי אולם לא התבלטה במשחקים בגלל שנפצעה. בהכנה למשחקים היא עבדה על אלמנט בתרגיל הקורה, שבו היא ביצעה גלגול קדמי באוויר על הקורה. בשל פציעתה, היא לא ביצעה את התרגיל במהלך התחרות, והדבר תרם לכך שלא זכתה בשום מדליה. היא סיימה במקום רביעי עם חברותיה בתרגיל הקרב-רב קבוצתי, במקום שישי בתרגיל על הקורה ובמקום עשירי בתחרות קרב-רב אישי.
לאחר משחקים, פרשה ריגבי מהתעמלות. היא נישאה לטומי מייסון (שחקן פוטבול מקצועני), ניהלה מחנה התעמלות מצליח, ילדה שני בנים, ופתחה בקריירת משחק.
ביוגרפיה > קריירת המשחק

ב-1974 הופיעה ריגבי כפיטר פן בסיבוב הופעות מחודש של המחזמר מ-1954. היא גילמה תפקיד זה בברודוויי ובסיור במהלך שנות התשעים ולאחרונה ב-2009 ברנסון, מיזורי. משחקה של ריגבי כפיטר פן זכה לביקורות משבחות והיא הייתה מועמדת לפרס הטוני. לאחר פרישתה מהתפקיד ריגבי שבה ושיחקה את פיטר פן במרכז ברנדום (Benedum Center) פיטסבורג מ-21 ביוני עד 2 ביולי 2008.
אחר-כך היא גילמה את התפקיד בין בשנת 2009 בבראנסון, מיזורי. היא תופיע שוב כפיטר פן בסיבוב הופעות ברחבי ארצות הברית שיחל בסתיו 2011.
ריגבי הייתה במשך 18 שנה פרשנית ספורט של רשת ABC והופיעה בסרטים שהופקו עבור הטלוויזיה. היא הופיעה בתפקיד אורח כמתעמלת רוסייה בסדרת הטלוויזיה סטיב אוסטין, האיש השווה מיליונים.
ב-1981 ריגבי שבה לבמה וכיכבה כדורותי בקוסם מארץ עוץ. במהלך ההפקה, פגשה ריגבי את בעלה, תום מקוי. היא זקפה לזכותו של מקוי את מאבקה המוצלח בבולימיה, מחלה ממנה סבלה מאז שקריירת ההתעמלות שלה באה לתומה.
יש לה שתי בנות, טרזה וקייתלין, מבעלה השני. הופעות תאטרליות אחרות שלה כוללות את אנני אוקלי אשת לפידות וMeet Me in St. Louis. ריגבי גם הייתה הדוברת של חברת Stayfree שמשווקת טמפונים.
במהלך שנות השמונים היא פתחה בפעילות ציבורית נגד הפרעות אכילה. ריגבי, שסבלה מבולימיה במשך 12 שנים, תרמה מאמר לשבועון פיפל ב-1984, בו כתבה: "רציתי להיות מושלמת בגישתי ובמשקל שלי. בתוך תוכי הלכתי והשתגעתי. צרכתי 10,000 קלוריות ליום או יותר של מזון מהיר. אני יכולה להגיד איפה נמצא כל סניף של מקדונלד'ס בדרכי (לשיעורי הקול שלי) - וכל חדר שירותים בו יכולתי להיפטר מהאוכל."
לפי הכתוב בראיון עמה במגזין פיפל ב-1991, "היא אושפזה פעמיים וכמעט נפטרה מחוסר איזון מטבולי".
בבעלות מקוי וריגבי חברה להפקות תיאטרון המכונה McCoy Rigby Entertainment, שכעת מפיקה את סיבוב ההופעות של המחזה פיטר פן, בו ריגבי גם מככבת. סיבוב ההופעות של 2005 הוכרז כמופע הפרידה שלה, אולם היא שבה לתפקידה כפיטר פן במרכז בנדום בפיטסבורג ב-2008 ובתיאטרון מנסון בבראנסון ב-2009.
פרסים ואותות כבוד

תמונות רבות של ריגבי על הקורה נכללו בתקליט הזהב של וויאג'ר כדוגמה ליכולת התנועה של הגוף האנושי.
הישגה הגדול ביותר של ריגבי היה מועמדותה לפרס הטוני כשחקנית הטובה ביותר במחזמר, עבור הופעתה בשנת 1990/1 כפיטר פן.
ב-1997 נבחרה ריגבי להיכל התהילה של ההתעמלות.
ב-1999, הפקת פיטר פן, בה השתתפה ריגבי, הייתה מועמדת לפרס הטוני למחזה המחודש הטוב ביותר.
ב-2004 זכתה ריגבי בפרס על מפעל חיים מליגת התיאטראות והמפיקים האמריקאית.
הערות שוליים

↑  קנת ג'ונס, "קתי ריגבי מגביהה עוף שוב כפיטר פן", playbill.com‏, 21 ביוני 2008
↑  קנת ג'ונס, "שוב על החוטים! קתי ריגבי תופיע כפיטר פן בסיבוב הופעות ב-2011/12", playbill.com‏ 23 בנובמבר 2010
↑  Pendergast, Tom, and Sara Pendergast. St. James Encyclopedia of Popular Culture. Detroit: St. James Press, 2000. FindArticles.com
↑  קתי ריגבי מקוי, "מתעמלת אולימפית לשעבר מתגברת על בולימיה שסיכנה את חייה", פיפל, 13 באוגוסט 1984
↑  מארק גודמן, "קתי ריגבי, עפה גבוה", פיפל, 6 במאי 1991
↑  קתי ריגבי באתר International Gymnastics Hall of Fame
| --- | --- |
בקרת זהויות :  GND: 1291241086  ISNI: 0000 0000 2226 9941  LCCN: n81071763  SNAC: w6j96w38  VIAF: 11168696   WorldCat (עם VIAF): 11168696
רגנר גרניט

| --- | --- |

רגנר גרניט
 לידה:  30 באוקטובר 1900 ריהימאקי, פינלנד 
 פטירה:  12 במרץ 1991 (בגיל 90) סטוקהולם, שוודיה 
 ענף מדעי:  פיזיולוגיה
 מקום מגורים:  פינלנד, שוודיה
 מקום קבורה:  Turku Cemetery 
 מקום לימודים:  אוניברסיטת הלסינקי  Svenska normallyceum 
 מוסדות:  מכון קרולינסקה 
 פרסים והוקרה:  פרס נובל לפיזיולוגיה או לרפואה (1967)  ההרצאות לזכר סילימאן (1953)  צלב החירות, דרגה 4 (1918)  חבר זר של החברה המלכותית (28 באפריל 1960)  Statsrådet Mauritz Hallberg's prize (1935)  פרס ביורקן (1948)  המסדר המלכותי של השרפים  מפקד דרגה ראשונה במסדר האריה של פינלנד  מפקד במסדר כוכב הקוטב 
 צאצאים:  Michael Granit 
 תרומות עיקריות
 תיאור הסוגים השונים של תאים רגישים לאור בעין והדרך שבה אור משפיע עליהם
 
רגנר ארתור גרניט (באנגלית: Ragnar Arthur Granit‏; 30 באוקטובר 1900 – 12 במרץ 1991) היה מדען שוודי-פיני, חתן פרס נובל לפיזיולוגיה או לרפואה לשנת 1967.
גרניט נולד בריהימאקי שבפינלנד, שהייתה שייכת באותה התקופה לאימפריה הרוסית. בשנת 1927 סיים ללמוד רפואה באוניברסיטת הלסינקי.
ב-1940, כשפינלנד הותקפה באופן מסיבי על ידי ברית המועצות במהלך מלחמת החורף, עבר גרניט לסטוקהולם שבשוודיה, לאחר שחיפש סביבה שלווה עבור לימודיו.
שנה לאחר מכן קיבל גם אזרחות שוודית, שאיפשרה לו להמשיך בעבודתו ולחיות מבלי לדאוג מהמלחמה, שנמשכה עד שנת 1945. אף על פי שכאמור עזב את פינלנד, הוא נשאר נאמן למדינה זו לכל ימי חייו.
גרניט היה פרופסור לנוירופיזיולוגיה במכון קרולינסקה מ-1946 ועד לפרישתו בשנת 1967. בשנת פרישתו זכה בפרס נובל לפיזיולוגיה או לרפואה, יחד עם הלדן קפלר הרטליין וג'ורג' ואלד, על תיאור הסוגים השונים של תאים רגישים לאור בעין והדרך שבה אור משפיע עליהם.
נפטר בסטוקהולם ב-12 במרץ 1991.
רודולפו בודיפו

רודולפו בודיפו דיאז (בספרדית: Rodolfo Bodipo Díaz; נולד ב-25 באוקטובר 1977, סביליה) הוא כדורגלן עבר מגינאה המשוונית ששיחק בעמדת החלוץ ומאמן כדורגל בהווה המאמן את נבחרת גינאה המשוונית ביחד עם פרנק דומה.
קריירה

אביו של בודיפו הוא יליד גינאה המשוונית ואמו ספרדיה. הוא החל את הקריירה שלו בקבוצת הנוער של איסלה קריסטינה. את קריירת הבוגרים שלו הוא החל ברקראטיבו ולבה, שם שיחק שלוש עונות בליגה השנייה. לאחר מכן הוא שיחק בראסינג סנטנדר ודפורטיבו אלאבס, וסייע לשני המועדונים להעפיל לליגה הבכירה.
ב-2003 זומן לראשונה לנבחרת גינאה המשוונית, והשתתף בשני המשחקים מול נבחרת טוגו בסיבוב הראשון של מוקדמות מונדיאל 2006.
בעונת 2006/2007 הוא הצטרף ללה קורוניה, ובתחילת דרכו שם לא הרבה לשחק בין השאר בגלל פציעה ברצועה הצולבת.
בתחילת עונת 2008/2009 הוא קיבל הזדמנות לשחק, והצליח להבקיע עבור מועדונו שלושה שערים, כולל אחד בניצחון הבית 1 - 0 על נאנסי בשלב הבתים של גביע אופ"א.
בעונת 2010/2011 הוא הושאל למועדון אלצ'ה.
ראש ממשלת ספרד

| --- | --- |


 איוש נוכחי:  פדרו סנצ'ס
 תאריך כניסה לתפקיד:  2 ביוני 2018
 דרכי מינוי:  נבחר על ידי קונגרס הנציגים
 תחום שיפוט:  ספרד 
 מעון:  ארמון מונקלואה
 ייסוד המשרה:  1978
 איוש ראשון:  אדולפו סוארס
 www.lamoncloa.gob.es
 
ראש ממשלת ספרד (בספרדית: Presidente del Gobierno de España, מילולית: נשיא ממשלת ספרד) הוא העומד בראש הרשות המבצעת של ספרד. ראש הממשלה נבחר על ידי קונגרס הנציגים (הבית התחתון של בית המחוקקים הספרדי) בהצעתו של המלך (צעד זה הוא פורמלי בלבד). המשרה הנוכחית נוסדה תחת החוקה הספרדית של 1978. ראש הממשלה הנוכחי הוא פדרו סנצ'ס.
התואר הרשמי

ראש הממשלה הספרדי ידוע, בספרדית כ- Presidente del Gobierno אשר בתרגום לעברית פירושו נשיא הממשלה או לחלופין יושב ראש הממשלה. אך עדיין נושא התפקיד נקרא בעברית "ראש ממשלה", שהוא המונח המשמש לראשי הרשות המבצעת שאינם ראשי מדינה ברוב המדינות. עם זאת בספרדית המונח ראש ממשלה מתרגם לספרדית בהתאם לתואר המשמש בשפת המקור - לרוב, המונח יהיה 'Primer Ministro' (כך לדוגמה ראש ממשלת ישראל יקרא בספרדית Primer Ministro de Israel ולא Presidente del Gobierno de Israel), אך, לדוגמה, ראש ממשלת איטליה יכונה 'Presidente del Consejo de Ministros' (מהתואר האיטלקי Presidente del Consiglio dei Ministri, שמשמעו נשיא מועצת השרים), וראש ממשלת צ'כיה יכונה 'Presidente del Gobierno' (מהתואר הצ'כי Předseda vlády, שמשמעו יושב-ראש הממשלה - בתואר הספרדי המונח "נשיא" מחליף את המונח "יושב ראש", שקיים בצ'כית אך לא בספרדית).
בספרד ראש הממשלה נקרא בפשטות "Presidente" משמע "הנשיא". דבר זה הוביל, יותר מפעם אחת, לטעויות בקרב ממשלות ועיתונאים זרים, אשר טעו בחושבם כי ספרד היא רפובליקה ולא ממלכה. כך לדוגמה ג'ב בוש מושל פלורידה התייחס בטעות אל ראש הממשלה הספרדי כ"נשיא הרפובליקה הספרדית" בזמן ביקורו בספרד ב-2003.
הנוהג לקרוא לראש ממשלת ספרד "נשיא" קיים עוד מתחילת המאה ה-19 בזמן שלטונה של איזבלה השנייה, כאשר ראש הממשלה נקרא אז "Presidente del Consejo de Ministros" (נשיא/יו"ר מועצת השרים). לפני 1833 נושא התפקיד היה ידוע בשם Secretario de Estado (מזכיר המדינה), מונח שהיום משמש כשם התפקיד אותו ממלאים שרים זוטרים בממשלה.
הבחירות לתפקיד

כנהוג בדמוקרטיות פרלמנטריות, העם בוחר את הפרלמנט בבחירות כלליות, והפרלמנט הוא שבוחר באחד מחבריו לתפקיד ראש הממשלה (לרוב זהו ראש הסיעה הגדולה ביותר).
בספרד נקרא הפרלמנט הדו-בתי קורטס חנרלס, והגוף הבוחר את ראש הממשלה הוא הבית התחתון שלו הנקרא קונגרס הנציגים (Congreso de los Diputados). הבחירות מתקיימות כסדרן כל ארבע שנים, אך החוקה הספרדית מקנה לראש הממשלה סמכות להקדימן באמצעות פיזור קונגרס הנציגים. כך למשל, השתמש ראש הממשלה לשעבר פליפה גונסאלס בסמכותו שלוש פעמים ופיזר את הקונגרס בשנים 1989, 1993 ו-1996.
לאחר בחירות כלליות, מתחיל יו"ר קונגרס הנציגים בסבב של התייעצויות עם הסיעות השונות על מנת לבחור במועמד המתאים ביותר לתפקיד ראש הממשלה. נכון לשנת 2008 תמיד נבחר ראש הסיעה הגדולה ביותר.
כאשר נמצא מועמד מתאים, פונה יו"ר קונגרס הנציגים למלך על מנת שיציע אותו לתפקיד ראש הממשלה בפני הקונגרס. משהמלך עושה כן (תפקידו הוא סמלי בלבד) מתחיל דיון בן יומיים בקונגרס הנציגים, אשר בו מציג ומסביר המועמד את מטרותיו ועדיפויותיו אם ימונה לתפקיד ראש הממשלה, ומתקיים דיון בשני סיבובים בין הסיעות השונות. לאחר מכן נדרש המועמד לקבל את אמון קונגרס הנציגים באמצעות הצבעה: אם זכה המועמד ברוב מוחלט של הקולות (176 מתוך 350) בסיבוב ההצבעה הראשון, נחשב המועמד כזוכה לאמון הקונגרס. אם לא זכה ברוב מוחלט, מבוצעת הצבעה חוזרת יומיים אחר כך, שבה נדרש המועמד לזכות ברוב רגיל (דהינו יותר תומכים ממתנגדים) על מנת שיחשב כזוכה לאמון הקונגרס. ברגע שבו המועמד השיג את אמון קונגרס הנציגים, מודיע יו"ר הקונגרס למלך על התוצאה, והמלך ממנה אותו רשמית לראש הממשלה. מרגע שמונה, רשאי ראש הממשלה לבחור את שרי ממשלתו, תוך שהוא פונה למלך על מנת שיאשרר את מינוים.
תפקידו של המלך בכל התהליך הוא סמלי בלבד, וכל פעולותיו טעונות אישור נוסף על ידי יו"ר קונגרס הנציגים (עד לבחירת ראש הממשלה) ואחר כך ראש הממשלה הנבחר עצמו. בחוקה הספרדית אין כל הוראה או חוק המעניקים סמכויות חירום כלשהן למלך, וזאת על מנת למנוע כל שריד לתקופה הדיקטטורית של ספרד תחת שלטון פרנקו.
סמכויות

מרכיב את הממשלה, בוחר את השרים ומקצה להם את התפקידים השונים.
אחראי על קביעת מדיניות הממשלה בכל התחומים, החל ממדיניות חוץ ופנים ועד למדיניות כלכלית וחברתית.
מייצג את ספרד בעולם, משתתף בפסגות בינלאומיות ומנהל משא ומתן עם מנהיגים זרים.
רשאי להציג הצעות חוק בפני הפרלמנט, ובכך להשפיע על החקיקה במדינה.
בעת משברים, כגון משברים כלכליים או משברים פוליטיים, נשיא הממשלה אחראי על ניהול המצב והטיפול במשבר.
ממנה בכירים במערכת הציבורית, כגון שופטים ושגרירים.
אחראי על פעילותם של השרים ועל יישום המדיניות הממשלתית.
משרד ראש הממשלה

משרד ראש הממשלה נמצא בתוך ארמון מונקלואה. הוא מאויש על ידי שילוב של עובדי מדינה ויועצים בקריירה. הדירוג הגבוה ביותר של הלשכה הוא הרמטכ"ל שהוא מינוי פוליטי בו תלויים שאר בכירי המשרד.
משרד ראש הממשלה > מבנה ארגוני > לשכת ראש הממשלה

זה הגוף הראשי של המשרד. הוא מתאם ומפקח על שאר המחלקות. הוא מנוהל על ידי ראש הסגל.
משרד ראש הממשלה > מבנה ארגוני > מזכירות המדינה לעיתונות

הגוף הוא זה שנוטל את היכולות על פני העיתונות. מזכיר המדינה לעיתונות אחראי על גוף זה, אך תלוי בדובר הממשלה.
המחלקה למידע לאומי
המחלקה למידע בינלאומי
המחלקה למידע אזורי
המחלקה למידע כלכלי
המחלקה הדיגיטלית
יחידת לוגיסטיקת מידע
יחידת הפרסום המוסדית
סגן המנהל הכללי לניתוח ותיעוד
משרד ראש הממשלה > מבנה ארגוני > לשכת סגן ראש הסגל

המחלקה לעניינים לאומיים
היחידה לחינוך, מדע ותרבות
היחידה לשוויון ומדיניות חברתית
יחידת משפט ופנים
יחידת מעבר הוגן וסביבה כפרית
היחידה לתחבורה, שיכון וצרכנות
יחידת תיאום
המחלקה לעניינים פוליטיים
היחידה למדיניות מקרו-כלכלית ופיננסית
היחידה למדיניות סוציו-עבודה
המחלקה לעניינים מוסדיים
המחלקה לניתוח ומחקרים
המזכירות הכללית של המשרד
משרד ראש הממשלה > מבנה ארגוני > לשכת סגן המזכיר הכללי

מחלקת פרוטוקול
משרד הביטחון
המחלקה לתכנון ומעקב אחר פעילות הממשלה
משרד ראש הממשלה > מבנה ארגוני > המזכירות הכללית לעניינים בינלאומיים, האיחוד האירופי, G20 וביטחון גלובלי

המחלקה לעניינים בינלאומיים וביטחון גלובלי
המחלקה לענייני אירופה ו-G20
ראשי ממשלת ספרד מ-1975 ואילך

להלן רשימה של אנשים אשר החזיקו במשרת ראש ממשלת ספרד מאז המעבר לשלטון דמוקרטי בשנת 1975.
| תמונה | שם | תחילת הקדנציה | סיום הקדנציה | מפלגה | המלך |
| --- | --- | --- | --- | --- | --- |
|  | אדולפו סוארס (Adolfo Suárez González) | 15 ביולי 1976 | 29 בינואר 1981 | איחוד המרכז הדמוקרטי | חואן קרלוס ה-1 |
|  | לאופולדו קאלבו סוטלו אי בוסטלו (Leopoldo Calvo-Sotelo y Bustelo) ראש הממשלה הזמני עד 25 בפברואר 1981 | 29 בינואר 1981 | 2 בדצמבר 1982 | איחוד המרכז הדמוקרטי | חואן קרלוס ה-1 |
|  | פליפה גונסלס (Felipe González Márquez) 4 קדנציות: 1982, 1986, 1989 ו-1993 | 2 בדצמבר 1982 | 5 במאי 1996 | מפלגת הפועלים הסוציאליסטית הספרדית | חואן קרלוס ה-1 |
|  | חוסה מריה אסנאר (José María Aznar) שתי קדנציות: 1996 ו-2000 | 5 במאי 1996 | 17 באפריל 2004 | המפלגה העממית | חואן קרלוס ה-1 |
|  | חוסה לואיס רודריגס ספאטרו (José Luis Rodríguez Zapatero) שתי קדנציות: 2004 ו-2008 | 17 באפריל 2004 | 21 בדצמבר 2011 | מפלגת הפועלים הסוציאליסטית הספרדית | חואן קרלוס ה-1 |
|  | מריאנו רחוי (Mariano Rajoy Brey) שתי קדנציות: 2011 ו-2016 | 21 בדצמבר 2011 | 2 ביוני 2018 | המפלגה העממית | חואן קרלוס ה-1 |
|  | מריאנו רחוי (Mariano Rajoy Brey) שתי קדנציות: 2011 ו-2016 | 21 בדצמבר 2011 | 2 ביוני 2018 | המפלגה העממית | המלך פליפה השישי |
|  |  |  |  |  | המלך פליפה השישי |
|  | פדרו סנצ'ס (Pedro Sánchez Pérez-Castejón)  | 2 ביוני 2018 | מכהן | מפלגת הפועלים הסוציאליסטית הספרדית |  |
הערות שוליים

↑  Oxford Spanish Dictionary and Grammar, ed. C.Lea et al., 2nd ed.(2001)
↑  CNN.com - Jeb Bush slips on Spanish history - Feb. 18, 2003
| ראשי ממשלת ספרד |
| --- | --- | --- |
| ספרד הדמוקרטית | אדולפו סוארס • לאופולדו קאלבו סוטלו • פליפה גונסאלס • חוסה מריה אסנאר • חוסה לואיס רודריגס ספאטרו • מריאנו רחוי • פדרו סנצ'ס | דגל ספרד |
סמליל משרד נשיאות הממשלה
מבנה משרד ראש ממשלת ספרד
רונדו

ערך זה עוסק בצורה מוזיקלית. אם התכוונתם למשמעות אחרת, ראו .
רוֹנדוֹ (באנגלית: Rondo; בצרפתית: Rondeau; מעגל) היא צורה מוזיקלית מעגלית, תיאור לסגנון מוזיקה מסוים, ושם של ריקוד עממי.
על פי מקור השם בצרפתית, מבנה הרונדו הוא אכן מעגלי – א. ב. א. ג. א. ד. וכן הלאה – נושא ראשי שחוזר על עצמו, ובין חזרה לחזרה מפריד חומר מוזיקלי חדש (נושא משני, אפיזודה). במקורו של הרונדו, אמנם, צורתו הייתה א. ב. א. ג. ב. א. הרונדו הוא פעמים רבות הפרק האחרון בסונאטה, בסימפוניה או בקונצ'רטי הקלאסיים, וכן ישנם רונדואים שנכתבו כיצירות עצמאיות.
הרונדו הוא גם שם של ריקוד אותו רוקדים במעגל (Round), כחלק מסוויטה.
כמו כן יש המשתמשים במונח רונדו לתיאור אופי של מוזיקה – מוזיקה מהירה (Allegro). שימוש זה נעוץ בכך שקצבם של רבים מהרונדואים הוא מהיר. יתר על כן, אף על פי שקיימות יצירות איטיות שלהן מבנה של רונדו, מרבית המלחינים המודרניים אינם מחשיבים אותן כרונדו לכל דבר.
דוגמה לצורת הרונדו ניתן לראות בקונצ'רטו מאת יוזף היידן לחצוצרה ולתזמורת. הפרק השלישי בקונצ'רטו זה בנוי בצורת רונדו. מבנה הפרק: א-1: התזמורת מבצעת את הנושא, א-2: הסולן מצטרף בחזרה על הנושא, ב, ג, א-2 (בו הסולן משתתף), ב, קודה; למרות המפעם של הקונצ'רטו (אנדנטה), הוא נחשב כרונדו לכל דבר.
רולאן דה פורי

| --- | --- |
אין תמונה חופשית
 לידה:  15 בנובמבר 1907 נשאטל, שווייץ 
 פטירה:  24 בינואר 1979 (בגיל 71) הרובע הראשון של ליון, צרפת 
 מדינה:  שווייץ 
 מקצוע:  תאולוג, כומר, Reverend 
 מידע חסיד אומות העולם
 פרסים והוקרה:  חסיד אומות העולם (30 במאי 1976) 
 קישורים חיצוניים
 יד ושם:  רולאן דה פורי
 
רולאן דה פורי (בצרפתית: Roland de Pury;‏ 1907, ז'נבה - 1979, אקס-אן-פרובאנס) היה כומר פרוטסטנטי וחסיד אומות העולם משווייץ.
קורות חיים

דה פורי למד באוניברסיטה בנשאטל. עקב התעוררות רגשות דתיים בקרבו, החל ללמוד בסמינר תאולוגי פרוטסטנטי. בשנת 1932 למד בבון אצל התאולוג הקלוויניסטי השווייצרי קרל ברת (אנ'). עם ידידו, הסופר דני דה רוז'מו (Denis de Rougemont), ייסד כתב עת תאולוגי בצרפתית שגליונו הראשון הופיע בנובמבר 1932. הוא היה ראש קהילה במחוז ונדה במערב צרפת ולאחר מכן בליון. דה פורי נישא לז'קלין ונולדו להם שמונה ילדים.
קורות חיים > פעילותו להצלת יהודים בתקופת השלטון הנאצי

ביולי 1940, לאחר כיבוש צפון צרפת והקמת משטר וישי, נאם דה פורי נגד שיתוף פעולה עם הכובש ולמען סיוע לנרדפים. רולאן ואשתו ז'קלין נשאו דברים בעד סיוע לנרדפים וארחו בביתם פליטים רבים, רבים מהם יהודים. דה פורי שיתף פעולה עם האב פייר שאייה, ראש ארגון ההצלה "ידידות נוצרית" (Amitié Chrétienne), והשניים הניעו את קהילותיהם לפעולות למען הצלת יהודים. בכוח אישיותו הצליח דה פורי להניע רבים מבני קהילתו להסתיר יהודים שהוסתרו קודם לכן בביתו-שלו. דה פורי היווה מודל לעשרות אנשי כמורה בליון ובסביבתה.
ב-1943 פשט הגסטפו על ביתו של דה פורי ועל משרדי הארגון "ידידות נוצרית" (Amitié Chrétienne) וביצע מעצרים. בין היתר נעצר האב שאייה. למחרת המעצר היו אמורים יהודים להגיע למשרד כדי לקבל עזרה חומרית וכן מסמכים מזויפים, והגסטפו טמן במשרד מלכודת. אחת המתנדבות ב"ידידות נוצרית", ז'רמן ריבייר, התחפשה למנקה וכל אימת שהיה יהודי מגיע לכניסה למשרד, היא הייתה מסלקת אותו, לכאורה בטענה שעליה לנקות, אך למעשה הייתה מבהירה לו את הסכנה. התכסיס הצליח ואיש מהיהודים שנעזרו בשירותי "ידידות נוצרית" לא נכנס למשרד ולא נלכד באותו היום.
במאי 1943, בעת שדה פורי עמד בכנסייתו, בפני קהילתו, בלבוש הכומר, הוא נעצר על ידי הגסטפו ונלקח מהמקום. אשתו ז'קלין, הקרדינל פייר-מרי גרליה, ויושב ראש הפדרציה הפרוטסטנטית, הכומר מרק בוגנר, שלימים הוכרו אף הם בתור חסידי אומות העולם, ביקשו מהגסטפו לשחררו, אך לשווא. באוקטובר 1943 הוחלף דה פורי בברגנץ שבאוסטריה תמורת מרגלים גרמנים שנעצרו בשווייץ. ביתרת המלחמה שהה בשווייץ.
קורות חיים > לאחר המלחמה

לאחר המלחמה שב דה פורי לקהילתו בליון. הוא פיתח קריירה ענפה של סופר ומיסיונר. בין היתר היה בקמרון ובמדגסקר. הוא היה מבקר של הקולוניאליזם והתבטא נגד העינויים שנקטה צרפת במלחמת אלג'יריה.
הכרה

בשנת 1976 הכיר יד ושם בדה פורי בתור חסיד אומות העולם.
רבי אבא בר אבינא

| --- | --- |
 תקופת הפעילות:  שני אמוראים, ארץ ישראל
 רבותיו:  רב
 תלמידיו:  רבי אבא בר זבדא, רבי ברכיה, רבי פטרוקי (מסרו בשמו דברי הלכה)
 
רבי אבא בר אבינא היה אמורא ארצישראלי בדור השני. היה תלמידו של רב ומסר בשמו דברי הלכה. דיין בעירו. מכונה לעיתים בשם רבי אבא בר בינא או רבי אבא בר מינא.
ביוגרפיה

הוא היה על פי הידוע ארצישראלי, אם כי למד אצל רב שהיה בבלי. לפיכך יש הסוברים שהוא למעשה נולד בבבל. עם זאת הרב אהרן הימן סבור שהוא למד מרב כשזה עוד שהה בארץ ישראל.
הוא שימש כדיין בעירו, היה לו שדה שנמסר לאריס. היה לו אח בשם חגרא, שהיה חברו של רב חננאל תלמידו של רב.
המימרות בשמו מעטות, ומופיעות כולן בתלמוד ירושלמי. רבי אבא בר זבדא, רבי ברכיה, ורבי פטרוקי מוסרים הלכות בשמו.
מאמרותיו

”אמר רבי אבא בר בונא בשם רב שלשה (עדים) כגמר דין”.
”רבי אבא בר בינא אמר מטבע יוצא”.
נוסח וידויו ביום הכיפורים: ”רבוני, חטאתי ומירע עשיתי, ובדעת רעה הייתי עומד, ובדרך רחוקה הייתי מהלך, וכשם שעשיתי איני עושה. יה"ר מלפניך ה' אלהי, שתכפר לי על כל פשעי, ותמחול לי על כל עונותי, ותסלח לי על כל חטאתי”.
לקריאה נוספת

מרדכי מרגליות (עורך), "ר' אבא בר אבינא", אנציקלופדיה לחכמי התלמוד והגאונים, מהדורת אייזנברג תשס"ז, כרך א, עמ' 3
רודולף שפילר

| --- | --- |

רודולף שפילר, רקדנית
 לידה:  11 בפברואר 1878 פלזן, האימפריה האוסטרו-הונגרית 
 פטירה:  22 במרץ 1949 (בגיל 71) פראג, צ'כוסלובקיה 
 מקום קבורה:  בית הקברות של וינוהראדי 
 תקופת הפעילות:  1898–1949 (כ־51 שנים) 
 חתימה:   
 
רודולף שפילר (בצ'כית: Rudolf Špillar;‏ 11 בפברואר 1878 – 22 במרץ 1949) היה צייר וצלם צ'כי, כתב מספר מדריכים לצילום.
ביוגרפיה

אביו היה איש כספים בעיר פלזן. גם אחיו, ירוסלב שפילר וקארל שפילר הפכו לציירים. לאחר שסיים את לימודיו היסודיים מצא משרה כעובד מדינה ועבד כצלם חובב. הוא היה אחד הראשונים לעסוק בפיקטוריאליזם - עיבוד צילומים.
ב-1908, יחד עם צלם מקצועי בשם יאן שפרינר, הוא כתב מדריך על צילום מעשי לחובבים. הספר הפך לפופולרי מאוד ברחבי האימפריה האוסטרו-הונגרית והוצא מחדש בכמה מהדורות חדשות לאחר הקמת צ'כוסלובקיה. בשנת 1918, הוא החל לכתוב את "מדע הצילום".
הוא שהה לעיתים קרובות בווילה של אחיו ירוסלב באזור כפרי במערב בוהמיה. מותו של ירוסלב ב-1917 אולי דחף את רודולף להיכנס לבית ספר באקדמיה לאמנויות יפות, פראג, שבו למד עד 1923. לאחר מכן. הוא ערך מספר מסעות לימודים בגרמניה, צרפת ואיטליה.
הוא בא התמחה בציור במספר נושאים: טבע דומם, עירום, פורטרטים ונופים.
אף שהפך למיומן למדי, הוא נשאר בעיקר צייר חובב, אף על פי שהציג באופן קבוע בגלריה רובש. התפוקה הכוללת בציור שלו היית קטנה למדי.
הוא מת בגיל שבעים ואחת ונקבר בבית הקברות וינוהרדי.
ניתן לראות רבות מיצירותיו בגלריה של האחים שפילר בדומז'ליצה.
הערות שוליים

↑  Matriční záznam o narození a křtu
↑  Jindra Imluaf: Vyvíjení pozvolné a časové, Central Publishing House, 1918, Foreword by R. Špillar
| --- | --- |
בקרת זהויות :  NKC: jk01130900  RKD: 459963  VIAF: 83926974   WorldCat (עם VIAF): 83926974
רונדטארן

| --- | --- |

 מידע כללי
 סוג:  מגדל תצפית, מוזיאון 
 כתובת:  קופנהגן/אינדרה בו 
 מיקום:  קופנהגן 
 מדינה:  דנמרק 
 מבקרים בשנה:  580,000 (נכון ל־2015)
 הקמה ובנייה
 תקופת הבנייה:  ?–1642
 תאריך פתיחה רשמי:  1642 
 אדריכל:  הנס ואן סטנבינקל הבן 
 סגנון אדריכלי:  אדריכלות הבארוק 
 מידות
 גובה:  34.8 מ' 
 גובה מעל פני הים:  32 מ' 
 קואורדינטות:  55°40′53″N 12°34′33″E﻿ / ﻿55.68137°N 12.57579°E﻿ / 55.68137; 12.57579
 www.rundetaarn.dk
  (למפת קופנהגן מוגדלת) רונדטארן(למפת קופנהגן רגילה) רונדטארן
 
רונדטארן
פנים המבנה. הרמפה הספירלית של הרונדטארן, שמהווה את אחד מסימני הזיהוי שלו, כשבמגדל עצמו אין מדרגות.
רונדטארן (דנית: Rundetårn; עברית: מגדל עגול) הוא מגדל הממוקם בבירת דנמרק, קופנהגן. המבנה משמש בתור מצפה כוכבים, והוא חלק מקומפלקס מבנים של אוניברסיטת קופנהגן. המגדל הוקם בהוראתו של כריסטיאן הרביעי, מלך דנמרק. מבנה המגדל צמוד אל כנסיית השילוש.
הבנייה נמשכה בין השנים 1637–1642 בפיקוחו של הנס ואן סטנבינקל הבן. מצפה הכוכבים אשר בתוך המגדל הוא אחד העתיקים באירופה. במאות ה-17 וה-18 עבדו במקום מספר אסטרונומים מפורסמים, ביניהם: אולה רמר ופדר הורבואו. עם הזמן רונדטארן הפך לאחד הסמלים המוכרים של קופנהגן. ב-1728 בקופנהגן פרצה שרפה וכנסיית השילוש ניזוקה קשות, אך היא שוקמה. ב-1861 האוניברסיטה הקימה מצפה כוכבים חדש ורונדטארן הפך למצפה לחובבים.
באחד הצדדים של המגדל מופיע השם המפורש באותיות זהב שנכתב על ידי המלך עצמו. בתוך המגדל אין מדרגות והעלייה לראש המגדל מתבצעת באמצעות רמפה ספירלית.
רומא (כדורגל נשים)

מועדון כדורגל רומא או בשמו המסחרי רומא נשים, הוא מועדון כדורגל נשים איטלקי שבסיסו בבירת איטליה, רומא והוא מהווה חלק ממועדון הכדורגל רומא. הקבוצה הוקמה ביולי 2018 במקומה של קבוצת הנשים של S.S.D. רס רומא. הקבוצה מתמודדת בסרייה א' מאז הקמתה בעונת 2018/19.
היסטוריה

רומא השתתפה בליגה האיטלקית מאז שנת 2003, אך החליטה להעביר את רישיון ההשתתפות שלה בסוף עונת 18–2017, מה שאיפשר למועדון הכדורגל רומא לקחת שליטה על רישיון זה ולהקים את קבוצת הכדורגל הרשמית של המועדון כחלק מהליגה האיטלקית הבכירה. הישג השיא של קבוצת הנשים במסגרת הליגה הגיע בעונת 22–2021, כשסיימה כסגנית האלופה.
מועדון כדורגל הנשים השיג תואר ראשון בעונת 21–2020, כאשר רומא זכתה בגביע האיטלקי לשנת 2021. אליזבת'ה בוואניולי שימשה כמאמנת הקבוצה במהלך שלוש הקיום הראשונות של המועדון, עד שמונתה למשרת אחראית כדורגל הנשים של המועדון; אלסנדרו ספוניה נבחרה למחליפה שלה בעמדת המאמנת. ב-5 בנובמבר 2022, רומא קטפה תואר נוסף, הפעם לאחר ניצחון על יובנטוס במסגרת הסופרקאפ האיטלקי של אותה השנה, זאת לאחר שגברה עליה בפנדלים בתוצאה 3–4.
ב-29 באפריל 2023, רומא זכתה באליפות איטליה בפעם הראשונה בתולדותיה לאחר שגברה על פיורנטינה בתוצאה 1–2.
תארים

זכייה (2) : 23–2022, 2023-24
זכייה (1): 21–2020
זכייה (1): 2022
הערות שוליים

↑  הסכם הושג עם רס רומא (באיטלקית)
↑  רומא משיקה את קבוצת כדורגל הנשים של המועדון
↑  חמש סיבות להצלחתה של רומא נשים בעונת 22–2021
↑  רומא זכתה בגביע האיטלקי לשנת 2021 לאחר דו-קרב פנדלים
↑  רשמי: בוואניולי מונתה לאחראית כדורגל הנשים, אלסנדרו ספוניה מונתה למאמנת הקבוצה במקומה
↑  אלופות איטליה: קבוצת הנשים של רומא מנצחת את פיורנטינה וזוכה באליפות
רודולפו אמאדו

| --- | --- |

 לידה:  11 בדצמבר 1857 סלבדור, ברזיל 
 פטירה:  31 במאי 1941 (בגיל 83) ריו דה ז'ניירו, ברזיל 
 מקום לימודים:  בית הספר הלאומי הגבוה לאמנויות היפות  אקדמיה ז'וליאן 
 זרם באמנות:  אוריינטליזם 
 יצירות ידועות:  Ciclo do Ouro, Más notícias, Marabá, The last Tamoio 
 
רודולפו אמאדו (בפורטוגזית: Rodolfo Amoedo;‏ 11 בדצמבר 1857 – 31 במאי 1941) היה צייר ומעצב ברזילאי.